Ëlwen
Ëlwen (dt. Ulflingen, frz. Troisvierges) isch aini vu dr 105 Gmaine z Luxeburg.

Ortsdail 
Zue Ëlwen ghere d Ortschafte Beesslek (Oberbesslingen/Hautbellain), Biwwesch (Biwisch), Drénkelt (Drinklingen/Drinklange), Ëlwen, Géidgen (Goedingen/Goedange), Huldang (Huldingen/Huldange), Kierchen (Niederbesslingen/Basbellain) un Wilwerdang (Wilwerdingen/Wilwerdange), derzue die Wyler un Gheft: Buergplaz, Cornelysmillen, Géidgermillen, Huldangermillen, Kierchermillen, Lenglerlach, Op Kneiff, Pafemillen (Fünfbrunnen/Cinqfontaines) un Schmëdd

Geografi
Ëlwen lyt im Norde vu Luxeburg an dr Gränz zue Belgie. Uf em Baan vu Ëlwen liige di beede hegschte Hebige im Land: d Buergplaz (558,35 m i. NN) z Huldang un Op Kneiff (560 m i. NN)

Rund 5 km nerdlig vu Ëlwen entspringt d Woltz, wu ab Klierf derno Klierf haißt. Anderi Bäch uf em Baan vu dr Gmai sin Boburen, Brellbaach, Fooschtbaach, Follmillbaach, Haardbaach, Heffbaach, Kléngelbaach, Luckesbaach, Stauwelsbaach, Renkebaach un Weierbaach.

Nerdlig vu dr Ortschaft Ëlwen lyt s Naturschutzbiet Cornelysmillen.

Verwaltig 
Ëlwen ghert zum Kanton Klierf im Distrikt Dikrech. Dr Burgermaischter vu Ëlwen isch dr Lucien Majerus. Scheffe sin dr Denis Morn un dr André Pletsch. Gwehlt wird iber e Majorzwahl.

Bevelkerigsentwicklig

Gschicht 
Ëlwen isch zum erschte Mol gnännt wore anne 1353 as Ulvelingen. Im 17. Johrhundert isch Ëlwen e bekannte Pilgerort gsii, anne 1641 isch e Franziskanerchloschter grindet wore. 

Bis zum 28. Dezämber 1908 het d Gmai Kierchen ghaiße.

Im Chloschter Pafemillen isch ab 1941 in dr Zyt vu dytsche Bsatzig s sognännt „Jüdische Altersheim“ unterbrocht gsii, e Sammellager fir di luxeburgische Jude fir d Deportation in d Konzentrationslager. Hite mahnt e Dänkmol un e Informationsdafele an d Deportation un d Ermordig vu dr Luxeburger Jude.

Dialäkt 
Dr luxeburgisch Dialäkt vu Ëlwen ghert zum Moselfränkisch.

Böuwärch 
 Chilche Hl. Andreas (1640), di alt Chilche vum Franziskanerchloschter
 Chilche Beesslek
 Chilche Kierchen
 Chilche Wilwerdang
 Chloschter Pafemillen, grindet anne 1904 vu dr Härz-Jesu-Prieschter (Dehonianer)

Literatur 
Andreas Pflock: Auf vergessenen Spuren. Ein Wegweiser zu Gedenkstätten in den Niederlanden, Belgien und Luxemburg, herausgegeben von der Bundeszentrale für politische Bildung, Bonn 2006

Weblink 

 www.troisvierges.lu

Ort (Luxeburg)